இவங்க அம்மா தான் தெருவில் எல்லோர்க்கிட்டேயும் சண்டைக்கு நிற்கும். வாரத்துல நாலு நாள் பைப்படியில் முடியை பிடித்து இழுத்து சண்டை போடும். யாரை பார்த்தாலும் மரியாதையில்லாமல் கெட்ட வார்த்தையில் பேசும். இவன் போய் என் அம்மாவை குறை சொல்வதா? இப்படிபட்டவன் கிட்ட இனியும் சங்காத்தம் வேணுமா? அந்த பாழாய் போன மைனா கிடைக்காமல் போனால் போகிறது. அதற்காக இந்த களவாணி பயல் கிட்ட ரோசம் கெட்டு போறதா என்று நினைத்த சுப்பிரமணி சட்டென்று எழுந்து கமலக்கண்ணன் முதுகில் ஓங்கி குத்தினான்.